CELEX: 62018TA0207
Language: mt
Date: 2020-12-16 00:00:00
Title: Kawża T-207/18: Sentenza tal-Qorti Ġenerali tas-16 ta’ Diċembru 2020 – PlasticsEurope vs ECHA (“REACH – Stabbiliment ta’ lista ta’ sustanzi identifikati bil-ħsieb li jiġu eventwalment inklużi fl-Anness XIV tar-Regolament (KE) Nru 1907/2006 – Ikkompletar tal-inklużjoni marbuta mas-sustanza bisfenol A f’din il-lista – Artikoli 57 u 59 tar-Regolament Nru 1907/2006 – Żball manifest ta’ evalwazzjoni – Approċċ tas-saħħa probatorja tal-provi – Studji esploratorji – Użu intermedjarju – Proporzjonalità”)

15.2.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 53/31
            
         
      Sentenza tal-Qorti Ġenerali tas-16 ta’ Diċembru 2020 – PlasticsEurope vs ECHA
      (Kawża T-207/18) (1)
      
      (“REACH - Stabbiliment ta’ lista ta’ sustanzi identifikati bil-ħsieb li jiġu eventwalment inklużi fl-Anness XIV tar-Regolament (KE) Nru 1907/2006 - Ikkompletar tal-inklużjoni marbuta mas-sustanza bisfenol A f’din il-lista - Artikoli 57 u 59 tar-Regolament Nru 1907/2006 - Żball manifest ta’ evalwazzjoni - Approċċ tas-saħħa probatorja tal-provi - Studji esploratorji - Użu intermedjarju - Proporzjonalità”)
      (2021/C 53/40)
      Lingwa tal-kawża: l-Ingliż
      
         Partijiet
      
      
         Rikorrent: PlasticsEurope (Brussell, il-Belġju) (rappreżentanti: R. Cana, E. Mullier u F. Mattioli, avukati)
      
         Konvenut: L-Aġenzija Ewropea għas-Sustanzi Kimiċi (rappreżentanti: M. Heikkilä, W. Broere u C. Buchanan, aġenti)
      
         Intervenjenti, insostenn tal-konvenuta: Ir-Repubblika Federali tal-Ġermanja (rappreżentanti: J. Möller, D. Klebs u S. Heimerl, aġenti), ir-Repubblika Franċiża (rappreżentanti: A.-L. Desjonquères, J. Traband, E. Leclerc u W. Zemamta, aġenti), ClientEarth (Londra, ir-Renju Unit) (rappreżentanti: P. Kirch, avukat)
      
         Suġġett
      
      Talba bbażata fuq l-Artikolu 263 TFUE u intiża għall-annullament tad-Deċiżjoni ED/01/2018 tal-ECHA tat-3 ta’ Jannar 2018, li permezz tagħha l-entrata eżistenti dwar il-bisfenol A fil-lista tas-sustanzi identifikati bil-ħsieb li jiġu eventwalment inklużi fl-Anness XIV tar-Regolament (KE) Nru 1907/2006 tal-Parlament Ewropew u tal-Kunsill tat-18 ta’ Diċembru 2006 dwar ir-reġistrazzjoni, il-valutazzjoni, l-awtorizzazzjoni u r-restrizzjoni ta' sustanzi kimiċi (REACH), li jistabbilixxi Aġenzija Ewropea għas-Sustanzi Kimiċi, li jemenda d-Direttiva 1999/45/KE u li jħassar ir-Regolament (KEE) Nru 793/93 tal-Kunsill u r-Regolament (KE) Nru 1488/94 tal-Kummissjoni kif ukoll id-Direttiva 76/769/KEE tal-Kunsill u d-Direttivi 91/155/KEE, 93/67/KEE, 93/105/KE u 2000/21/KE tal-Kummissjoni (ĠU 2006, L 396, p. 1, u rettifiki fil-ĠU 2008, L 141, p. 22, fil-ĠU 2009, L 36, p. 84), konformement mal-Artikolu 59 ta’ dan ir-regolament, ġiet ikkompletata fis-sens li l-bisfenol A ġie identifikat ukoll bħala sustanza li għandha proprjetajiet li jfixklu s-sistema endokrinali u li jista’ jkollha effetti serji fuq l-ambjent li jqajmu livell ta’ tħassib ekwivalenti għal dak imqajjem bl-użu ta’ sustanzi oħrajn elenkati fl-Artikolu 57(a) sa (e) tal-imsemmi regolament, kollha fis-sens tal-Artikolu 57(f) tal-istess regolament.
      
         Dispożittiv
      
      
                  1)
               
               
                  Ir-rikors huwa miċħud.
               
            
                  2)
               
               
                  PlasticsEurope għandha tbati l-ispejjeż rispettivi tagħha kif ukoll dawk sostnuti mill-Aġenzija Ewropea għas-Sustanzi Kimiċi (ECHA) u minn ClientEarth.
               
            
                  3)
               
               
                  Ir-Repubblika Federali tal-Ġermanja u r-Repubblika Franċiża għandhom ibatu l-ispejjeż rispettivi tagħhom.
               
            
         (1)  ĠU C 190, 4.6.2018.